== Livet efter Folketinget ==
Knud Kristensen fortsatte sit Sydslesvig-engagement efter sit fald som statsminister. I [[1949]] trådte han ind i inderkredsen i [[Sydslesvigsk Udvalg af 5. maj 1945]] og året efter i udvalgets søsterorganisation Ejderindsamlingen, der havde til formål at finansiere et storstilet privat skolebygningsprogram langs [[Ejderen]]. Ejderindsamlingen bestod af en lille, men handlekraftig kreds. I den spillede Knud Kristensen, professor ved Landbohøjskolen [[Lars Hansen Larsen]] og skibsreder [[Arnold Peter Møller|A.P. Møller]] hovedrollerne. Ejderindsamlingen byggede og drev på privat basis en række skoler, børnehaver, forsamlingshuse, alderdomshjem m.m. helt frem til [[1969]], hvor foretagendet blev lagt ind under det danske mindretalsorganisation. Knud Kristensen var med til sin død i [[1962]].
Politik Samfund Ledelse Ledere